Kaula

Kaula (hav. Kaʻula) – maža pusmėnulio formos salelė Havajų salyne, 34,6 km į pietvakarius nuo Niihau. Sala yra nugrimzdusio užgesusio ugnikalnio viršūnė (paskutinis išsiveržimas prieš 4–5 mln. metų). Negyvenama. Kaula nuo seno buvo žinoma havajiečiams. Salą dažnai lanko žvejai, ji naudojama karinėms pratyboms. Nuo 1932 m. įrengtas švyturys (antras pagal aukštį virš jūros lygio Jungtinėse Amerikos Valstijose (aukščiausias – Lehua salelėje). Dėl stačių šlaitų išsilaipinti sudėtinga. Saloje auga keliolikos rūšių žolės, lankosi paukščių, veisiasi skruzdėlės. Svarbiausi duomenys Koordinatės: 21°39′N, 160°32′W Plotas: 0,64 km² Aukštis: 167 m. Šaltiniai Nuorodos Išsamus Havajų valstijos žinynas Salos aprašymas, jos tyrinėjimo istorija Archyvuota kopija 2016-05-14 iš Wayback Machine projekto.